Hér verður fjallað um þetta tækifæri . Álverið á Reyðarfirði tók til starfa um mitt ár 2007 og náði fullum afköstum nokkru síðar . Verðið er reyndar svo lágt og að Fjarðaál er að greiða eitt lægsta raforkuverðið af öllum álverum heimsins , en þau eru á þriðja hundrað talsins . Þetta kemur t.a.m. fram í skjölum sem sjá má á vef Alþingis . En vegna mikilvægra breytinga sem eru að verða á íslenska raforkumarkaðnum er sennilega tilefni til að endurmeta slíkar ályktanir . Ekki er augljóst hversu mikið svigrúm þarna skapast til að hækka raforkuverðið til Fjarðaáls strax árið 2028 . Af orðalaginu „ með hliðsjón af aðstæðum á þeim tíma “ má þó ráða , að þarna skipti máli hvernig raforkumarkaðurinn þróast á tímabilinu frá því samningurinn var staðfestur árið 2003 og fram til 2028 . Raforkumarkaðurinn er að breytast Á síðustu árum hefur raforkuverð til nýrra iðnaðar - og stóriðjuverkefna , svo og vegna endurnýjaðra orkusamninga eldri stóriðju hér , hækkað verulega . Þetta er nokkuð skýr vísbending um breyttan íslenskan raforkumarkað . Og sá markaður mun að öllum líkindum breytast ennþá meira á komandi árum , eins og skýrt kom fram á nýlegum morgunfundi á vegum Landsvirkjunar . Raforkuverðið til Fjarðaáls var svo miklu lægra eða nálægt 15 USD / MWst . Þá er átt við meðalverð til álversins yfir árið 2016 og flutningskostnaðurinn ekki talinn með . Nýja almenna viðmiðunin er að lágmarki 35 USD / MWst Umrædd ný viðmiðun um raforkuverð hér er ekki algild . T.a.m. er vafi um að umsamið verð við öll kísilverin hér nái umræddri fjárhæð . Nýjar virkjanir kalla á hærra raforkuverð Hækkandi raforkuverð er ekki bara einhver hugdetta hjá Landsvirkjun , heldur kemur hærra verð til af ýmsum markaðsdrifnum ástæðum . Þar verða fæstar virkjananna reistar nema raforkuverðið verði a.m.k. á bilinu 35 - 45 USD / MWst . Þetta er mikilvægur drifkraftur í því að raforkuverð hér fari hækkandi ; að lágmarkið í nýjum samningum sé nálægt 35 USD / MWst og að almennt stefni verð til iðnfyrirtækja í nýlegum samningum í um 40 USD / MWst . Og jafnvel eitthvað hærra . Svo bætist flutningskostnaðurinn við , þ.a. að algengt orkuverð til iðnaðar ásamt flutningi verður þá væntanlega nokkuð yfir 40 USD / MWst . Verð til almennra notenda verður svo sennilega eitthvað hærra og stefnir í eða yfir 40 USD / MWst án flutnings . Þetta merkir aukna eftirspurn eftir raforku , sem mun væntanlega þrýsta verðinu upp ; jafnvel nokkru hærra upp en hér hefur verið rakið . Alcoa frá um 15 USD / MWst núna í a.m.k. 30 USD / MWst árið 2028 En snúum okkur aftur að kjarna greinarinnar ; raforkuverðinu til Fjarðaáls . Framangreind þróun veldur því að þegar Landsvirkjun og Alcoa taka upp samningsviðræður „ um endurskoðað orkuverð með hliðsjón af aðstæðum “ , sbr. áðurnefnt orðalag í skjölum Alþingis , má telja líklegt að raforkuverðið til iðnfyrirtækja á Íslandi verði þá að meðaltali nálægt 35 USD / MWst að núvirði . Af þeim sökum má gera ráð fyrir að við endursamningu á raforkuverðinu , þegar líður að 2028 , muni Fjarðaáli bjóðast orkuverð upp á um 30 - 35 USD / MWst ( m.v. núvirði ) . Þróun álverðs getur mögulega haldið aftur af verðhækkuninni Þetta nýja verð til Alcoa kæmi líklega til framkvæmda ekki síðar en í ársbyrjun 2028 . En ef ekki verður uppi meiriháttar heimskreppa þarna eftir um áratug , eða af öðrum ástæðum offramboð af áli , ætti þetta að geta gengið upp , þ.e. að raforkuverðið til Fjarðaáls hækki um 100% eða jafnvel rúmlega það strax árið 2028 . Árleg tekjuaukning upp á um 8 - 10 milljarða króna Framangreind verðbreyting til Fjarðaáls myndi leiða til þess að árlegar tekjur Landsvirkjunar af raforkusölu til álversins myndu sennilega hækka um u.þ.b. 8 - 10 milljarða króna frá því sem var 2016 . Umrædd tekjuaukning myndi að öllum líkindum auka árlega arðgreiðslugetu Landsvirkjunar um u.þ.b. 6,5 - 8 milljarða króna . Til samanburðar má hafa í huga að undanfarin ár hefur arðgreiðslan verið 1,5 milljarður króna og líkur eru á að eftir um þrjú til fjögur ár geti arðgreiðslan verið farin að nálgast 10 milljarða króna . Með verðhækkuninni til Fjarðaáls um 2028 er raunhæft að þá geti árleg arðgreiðsla Landsvirkjunar orðið nálægt 20 milljörðum króna eða jafnvel rúmlega það . Þegar settar eru fram tölur um raforkuverð Landsvirkjunar , hagnað og / eða arðgreiðslur , þarf að hafa í huga að gengisþróun getur haft áhrif á þær tölur . Þegar settar eru fram tölur um hversu hátt raforkuverð Fjarðaál myndi þola þarf að hafa í huga að það ræðst m.a. af þróun álverðs sem er óviss stærð . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .